1908. évi május 2ü-áról. 
35 
Indítványozom, hogy minden előadónak a közgyűlés hálás 
köszönetét szavazzon, valamint hálás köszönet illeti Dr. Oberschall 
Pál kir. jogakad. tanár urat is, ki a díszülésen a „természet- 
tudomány fejlődésének hatásáról a társadalom tudományban“ 
címen oly fényes előadást tartott. A jubiláns emlékműnek előkészí- 
tése volt az oka annak is, hogy közleményeink 1906. évfolyama 
a múlt évben még meg nem jelenhetett. Az idén azonban már 
pótoljuk és nemcsak az 1906. évfolyam készült már el teljesen 
de már az 1907. évfolyam is, mely a jubiláris ünnepségünk 
bő leírását is fogja tartalmazni, sajtó alatt van. 
A múzeumok és könyvtárak országos főfelügyelősége az 
idén is atyailag gondoskodott rólunk. Közbenjárása révén nem- 
csak egy szép hemiptera gyűjteményt kaptunk, de az idén is 
múzeumunk 500 korona segélyben részesült. 
Tisztelt közgyűlés ! Jelentésemnek kevésbé örvendetes 
részéhez érkeztem, midőn arról kell beszámolnom, hogy tagjaink 
száma sajnos nem gyarapodik úgy mint kívánatos volna, sőt 
a fogyaték, mely részben halálozás, elköltözés vagy kilépés 
által történik az újabb tagok által fedezve nem lesz. Szomorú 
kötelességet kell mindenekelőtt teljesítenem, midőn a halál- 
esetekről kell megemlékeznem. Hiszen mindnyájunk szivében 
ott rezeg a fájdalom azon nagy veszteségek miatt, melyek 
egyesületünket már az idén is érték midőn körünkből az első 
és az utolsó elnököt ragadta ki a kérlelhetetlen halál. Nálam 
hivatottabb toll fogja érdemeiket méltatni, én önkénytelenül is 
megemlékezem róluk, bár nem a múlt év halottjaihoz tartoznak. 
A múlt esztendőben Dr Kováts György háznagyunkat ragadta 
el a halál. Az ő érdemeit is méltatni fogja hivatottabb egyén 
én csak ismételhetem azt amit gyászjelentésünkben róla irtain: 
„Kegyelettel fogjuk emlékét őrizni szeretett barátunknak és tag- 
társunknak, ki kiváló orvosi tudása, minden nemesért és szépért 
rajongó lelke, önzetlen, minden áldozatra kész emberszeretete és 
kristálytiszta jelleme által minden embertársa szivében maradandó 
emléket biztosított magának.“ Ugyancsak a múlt esztendőben 
halt meg ifjú korában Dr. Adler Gyula pozsonyi orvos és elhunyt 
Szánthó Károly kanonok. Legyen emlékük áldott és fejezzük 
ki részvétünket irántuk, hogy kegyeletünk jeléül helyeinkből 
felemelkedünk. (Megtörténik.) 
3 * 
